Cabdiraxmaan Cabdiqaadir oo ka hadlaayey Munaasibad lagu xusaayey Maalinta Saxaafadda Madax banaan oo shalay ku beegnayd oo lagu qabtay Mansoor Hotel ee Magalaada Hargeysa ayaa sidoo kale sheegay in Xukuumaddani kaga xadhig badan tahay dhinaca Saxaafadda Xukuumaddii hore ee Daahir Rayaale Kaahin Madaxweynaha ka ahaa, waxaanu yidhi isagoo arimahaas ka hadlaya “Anigu waa anigii inta badan Qurbaa ku noola, Saxaafadda xorta ahna waan aqaana, Ninka yidhaahda Saxaafadda Somaliland wey kulushahay oo waxa ayey xumaysa waa Nin aan war haynin, Saxaafadda Somaliland waa Saxaafad qun yar socod ah, Saxafadda kale ee dalalka Dumuqraadiyada ah fadeexado ayey soo bandhigaan, wax walbana wey sheegaan,Saxaafaddeenu taas ma gasho, Culays aad u badan ayaana saaran Saxaafaddeenii, anigu Shaqsiyan waan ka xumahay, haddii aan sheego sababta aan uga xumahayna waxa aan ahaa markii aanu Mucaaradka ahaan jirnay Guddoomiye ku xigeenkii labaad ee Xisbiga Kulmiye, mar waxa aan ahaa Ninka Warbaahinta u qaabilsan, Maxamed kaahin oo Afhayeen noo ahaa ayaa fadhiya, bal u fiirsada Khudbadihii Axmed Maxamed Siillaanyo u fiirsada, waxa uu had iyo goor odhan jirey laba eray, waxaanu odhan jirey Saxaafad la cabudhinayo, Saxaafadda Madax banaan ha la daayo, waxaanu had iyo goor cuskan jirey geedi socod dimuqraadiyadeed, Maanta Yuusuf Cabdi Gaboobe ayaa agtayda fadhiya, Dawladdii Ina Rayaale wey xidhay,Jeelka ayaanu ugu tagnay, waanu u halganay, Maantana tan ayaa xidhay, Nin aanu Ilmaamti aanu nahay ayaa yidhi Cabdiraxmaan Cabdiqaadir oo shil ku soo dhaawacmayna waa naloo keenay, Maantana isaga oo Kulmiye soo dilay ayaa naloo keenay, markaas Yuusuf taas iskaga mid ayaanu nahay.
